CELEX: 32018R0640
Language: sk
Date: 2018-04-25 00:00:00
Title: Vykonávacie nariadenie Komisie (EÚ) 2018/640 z 25. apríla 2018, ktorým sa zavádza predchádzajúci dohľad Únie nad dovozom určitých výrobkov z hliníka s pôvodom v určitých tretích krajinách

26.4.2018   
            
            
               SK
            
            
               Úradný vestník Európskej únie
            
            
               L 106/7
            
         VYKONÁVACIE NARIADENIE KOMISIE (EÚ) 2018/640
   z 25. apríla 2018,
   ktorým sa zavádza predchádzajúci dohľad Únie nad dovozom určitých výrobkov z hliníka s pôvodom v určitých tretích krajinách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (1), a najmä na jeho článok 10,
   so zreteľom na nariadenie Európskeho parlamentu a Rady (EÚ) 2015/755 z 29. apríla 2015 o spoločných pravidlách na dovozy z určitých tretích krajín (2), a najmä na jeho článok 7,
   po konzultácii s Výborom pre ochranné opatrenia a spoločné pravidlá na vývozy,
   keďže:
   
               (1)
            
            
               Podľa článku 10 nariadenia (EÚ) 2015/478 možno predchádzajúci dohľad Únie zaviesť v prípadoch, keď hrozí, že dovozný trend vo vzťahu k výrobku hrozí spôsobenie ujmy výrobcom Únie, a ak si to vyžadujú záujmy Únie. Článok 7 nariadenia (EÚ) 2015/755 takisto umožňuje zaviesť predchádzajúci dohľad, ak si to vyžadujú záujmy Únie.
            
         
               (2)
            
            
               Dovoz výrobkov z hliníka do Únie sa v rokoch 2013 až 2017 zvýšil o 28 %, zo 7,1 milióna ton na 9,1 milióna ton. Počas toho istého obdobia ceny dovozu hliníka poklesli o 5 %.
            
         
               (3)
            
            
               Od začiatku tretieho tisícročia existuje značný prebytok najmä primárneho hliníka. Väčšina novovytvorenej kapacity bola vytvorená v Čínskej ľudovej republike (ďalej len „Čína“). Primárna kapacita (tavenia) Číny sa prudko zvýšila v priebehu posledného desaťročia, počas ktorého 90 % všetkých nových kapacít bolo vybudovaných v Číne. Na Čínu pripadá viac ako polovica svetovej ponuky primárneho hliníka, pričom v roku 2006 to bolo 11 %. Z 26 taviarní, ktoré boli v Únii v roku v roku 2008 v prevádzke, v súčasnosti funguje len 16 a mnohým z nich hrozí zatvorenie.
            
         
               (4)
            
            
               Ceny primárneho hliníka na svetovom trhu klesli v období od septembra 2011 do septembra 2016 o 37 %. V roku 2017 sa zvýšili o 25 % na takmer 90 % úrovne z roku 2011, čo je však v reálnom vyjadrení od roku 2011 pokles približne o 25 %.
            
         
               (5)
            
            
               Hoci Čína z dôvodu vývozných daní vyváža priamo len veľmi malé množstvo primárneho hliníka, jej nadmerná kapacita znižuje svetové ceny, keďže hliník je celosvetovo obchodovanou komoditou a náklady na jeho prepravu sú nízke. Okrem toho nadmerná kapacita primárneho hliníka znižuje ceny nadväzujúcich polotovarov a hotových výrobkov z hliníka, ktoré Čína vyváža na iné trhy.
            
         
               (6)
            
            
               Spojené štáty americké (ďalej len „Spojené štáty“) začali v apríli 2017 prešetrovanie týkajúce sa vplyvu dovozu hliníka na národnú bezpečnosť podľa článku 232 zákona Spojených štátov o rozšírení obchodu z roku 1962 (ďalej len „článok 232“). Toto prešetrovanie viedlo k dodatočným dovozným clám vo výške 10 % pre širokú škálu výrobkov z hliníka, ako oznámil prezident Spojených štátov 1. marca 2018. Tieto opatrenia nadobudli účinnosť 23. marca 2018. Budú mať ďalší odrádzajúci účinok na vývoz hliníkových výrobkov do Spojených štátov. Opatrenia Spojených štátov môžu vzhľadom na svoj rozsah viesť k značnému odklonu obchodu a poklesu cien na trhu Únie.
            
         
               (7)
            
            
               Vzhľadom na nedávne trendy v dovoze výrobkov z hliníka, súčasnú nadmernú kapacitu, súčasnú nestabilnú situáciu výrobného odvetvia Únie a potenciálny odklon obchodu spôsobený opatreniami Spojených štátov podľa článku 232 môže výrobcom v Únii v blízkej budúcnosti hroziť ujma.
            
         
               (8)
            
            
               V záujme Únie je preto potrebné, aby dovoz výrobkov z hliníka podliehal predchádzajúcemu dohľadu Únie s cieľom zabezpečiť predbežné štatistické informácie umožňujúce rýchlu analýzu trendov v oblasti dovozu zo všetkých tretích krajín. Rýchle a predvídateľné údaje o obchode sú nevyhnutné na riešenie zraniteľnosti trhu Únie s hliníkom voči náhlym zmenám na svetových trhoch s hliníkom. Je to osobitne dôležité v súčasnej situácii poznačenej neistotou, pokiaľ ide o potenciálny odklon obchodu, ktorý môže byť spôsobený opatreniami Spojených štátov podľa článku 232.
            
         
               (9)
            
            
               Vzhľadom na vývoj na trhu s určitými výrobkami z hliníka je vhodné, aby rozsah tohto systému zahŕňal aj výrobky uvedené v prílohe I.
            
         
               (10)
            
            
               Vnútorný trh si vyžaduje, aby formality, ktoré musia dovozcovia Únie vybaviť, boli jednotné bez ohľadu na miesto preclenia tovaru.
            
         
               (11)
            
            
               S cieľom uľahčiť zhromažďovanie údajov by prepustenie do voľného obehu v prípade výrobkov, na ktoré sa vzťahuje toto nariadenie, malo podliehať predloženiu dokumentu dohľadu spĺňajúceho jednotné kritériá. Táto požiadavka by sa mala začať uplatňovať 15 kalendárnych dní po nadobudnutí účinnosti tohto nariadenia s cieľom nebrániť prepusteniu do voľného obehu v prípade výrobkov, ktoré sú na ceste do Únie, a poskytnúť dovozcom dostatok času na vyžiadanie potrebných dokumentov.
            
         
               (12)
            
            
               Tento dokument by mal byť potvrdený orgánmi členských štátov na základe jednoduchej žiadosti dovozcu v rámci určitého obdobia, avšak bez toho, aby tým dovozca získal akékoľvek právo dovážať. Uvedený dokument by preto mal byť platný iba dovtedy, kým dovozné pravidlá zostanú nezmenené.
            
         
               (13)
            
            
               Dokumenty dohľadu vydané na účely predchádzajúceho dohľadu Únie by mali byť platné v celej Únii bez ohľadu na členský štát vydania.
            
         
               (14)
            
            
               Členské štáty a Komisia by si mali v čo najväčšom rozsahu vymieňať informácie získané z predchádzajúceho dohľadu Únie.
            
         
               (15)
            
            
               Vydávanie dokumentov dohľadu, aj keď podlieha štandardným podmienkam na úrovni Únie, musí byť v právomoci vnútroštátnych orgánov.
            
         
               (16)
            
            
               S cieľom minimalizovať zbytočné obmedzenia a výrazne nenarúšať činnosť spoločností neďaleko hraníc by sa dovoz tovaru, ktorého čistá hmotnosť nepresahuje 2 500 kilogramov, mal vyňať z uplatňovania tohto nariadenia.
            
         
               (17)
            
            
               Únia je hospodársky veľmi úzko integrovaná s Nórskom, Islandom a Lichtenštajnskom v rámci Európskeho hospodárskeho priestoru (EHP). Okrem toho podľa Dohody o EHP členské štáty EHP zásadne neuplatňujú opatrenia na ochranu obchodu vo svojich vzájomných vzťahoch. Preto výrobky s pôvodom v Nórsku, na Islande a v Lichtenštajnsku by mali byť vylúčené z uplatňovania tohto nariadenia,
            
         PRIJALA TOTO NARIADENIE:
   Článok 1
   1.   Prepustenie určitých výrobkov z hliníka uvedených v prílohe I k tomuto nariadeniu do voľného obehu v Únii podlieha predchádzajúcemu dohľadu Únie v súlade s nariadením (EÚ) 2015/478 a nariadením (EÚ) 2015/755. Vzťahuje sa to na dovoz tovaru, ktorého čistá hmotnosť presahuje 2 500 kg pre každý jednotlivý kód colnej a štatistickej nomenklatúry Únie (TARIC) podliehajúci predchádzajúcemu dohľadu.
   2.   Zatriedenie výrobkov, na ktoré sa vzťahuje toto nariadenie, je založené na TARIC. Pôvod výrobkov, na ktoré sa vzťahuje toto nariadenie, sa stanovuje v súlade s článkom 60 nariadenia Európskeho parlamentu a Rady (EÚ) č. 952/2013 (3).
   3.   Z povinnosti stanovenej v odseku 1 sú vyňaté výrobky s pôvodom v Nórsku, na Islande a v Lichtenštajnsku.
   Článok 2
   1.   Výrobky uvedené v článku 1 sa prepúšťajú do voľného obehu v Únii až po predložení dokumentu dohľadu vydaného príslušným orgánom určeným členským štátom.
   2.   Odsek 1 sa začína uplatňovať 15 kalendárnych dní po nadobudnutí účinnosti tohto nariadenia.
   3.   Dokument dohľadu uvedený v odseku 1 vydávajú príslušné orgány v členských štátoch automaticky a bez poplatku a pre akékoľvek požadované množstvá, a to do piatich pracovných dní od predloženia žiadosti ktoréhokoľvek dovozcu do Únie bez ohľadu na to, kde v Únii je usadený. Táto žiadosť sa považuje za prijatú príslušným vnútroštátnym orgánom najneskôr do troch pracovných dní od jej podania, ak sa nepreukáže inak.
   4.   Dokument dohľadu vydaný niektorým z príslušných orgánov uvedených v prílohe II platí na celom území Únie.
   5.   Dokument dohľadu sa vyhotovuje na tlačive, ktoré zodpovedá vzoru uvedenému v prílohe I k nariadeniu (EÚ) 2015/478 alebo v prílohe II k nariadeniu (EÚ) 2015/755 pre dovozy z tretích krajín uvedených v prílohe I k nariadeniu (EÚ) 2015/755. Žiadosť dovozcu obsahuje tieto údaje:
   
               a)
            
            
               úplné meno/úplný názov a adresu žiadateľa (vrátane telefónnych čísel, e-mailu alebo faxových čísel a akéhokoľvek čísla, ktoré identifikuje žiadateľa u príslušného vnútroštátneho orgánu), ako aj daňové identifikačné číslo žiadateľa, ak je platcom DPH;
            
         
               b)
            
            
               v prípade potreby úplné meno/úplný názov a adresu deklaranta alebo prípadného zástupcu, ktorý je menovaný žiadateľom (vrátane telefónnych čísel, e-mailu alebo faxových čísel);
            
         
               c)
            
            
               opis tovaru s uvedením jeho:
               
                           —
                        
                        
                           obchodného mena;
                        
                     
                           —
                        
                        
                           kódu TARIC;
                        
                     
                           —
                        
                        
                           miesta pôvodu a miesta odoslania;
                        
                     
         
               d)
            
            
               deklarované množstvo v kilogramoch a v prípade potreby aj v iných jednotkách (páry, kusy atď.);
            
         
               e)
            
            
               hodnota tovaru, výdavkov, poistenia a dopravy (cost, insurance and freight – CIF) na hranici Únie v eurách;
            
         
               f)
            
            
               nasledujúce vyhlásenie s dátumom a podpisom žiadateľa a jeho menom napísaným paličkovým písmom v tomto znení:
               „Ja, podpísaný(-á), potvrdzujem, že informácie poskytnuté v tejto žiadosti sú pravdivé a poskytnuté v dobrej viere a že som usadený(-á) v Únii.“
            
         Dovozca predkladá aj komerčný dôkaz potvrdzujúci jeho dovozný zámer, napríklad kópiu zmluvy o predaji alebo nákupe, alebo kópiu proforma faktúry. Ak sa to vyžaduje, napríklad v prípadoch, keď tovar nebol priamo kúpený v krajine výroby, dovozca predkladá osvedčenie o výrobe vydané výrobcom hliníka.
   6.   Bez toho, aby boli dotknuté možné zmeny v platných dovozných predpisoch alebo rozhodnutia prijaté v rámci určitej dohody alebo správy kvóty:
   
               —
            
            
               obdobie platnosti dokumentu dohľadu sa týmto stanovuje na štyri mesiace,
            
         
               —
            
            
               nevyužité alebo čiastočne využité dokumenty dohľadu možno predĺžiť o rovnaké obdobie.
            
         7.   Príslušné orgány môžu podľa nimi stanovených podmienok povoliť predloženie vyhlásení alebo žiadostí, ktoré treba odoslať alebo vytlačiť elektronicky. Všetky dokumenty a dôkazy sa však na požiadanie musia sprístupniť príslušným orgánom.
   8.   Okrem papierovej verzie môžu vnútroštátne orgány vytvárať elektronické verzie dokumentu dohľadu s cieľom uľahčiť manipuláciu s ním a jeho prenos.
   Článok 3
   1.   Zistenie, že jednotková cena, za ktorú sa transakcia vykonáva, sa líši od ceny uvedenej v dokumente dohľadu o menej než 5 % ktorýmkoľvek smerom, alebo že celkové množstvo výrobkov predložených na dovoz presahuje množstvo uvedené v dokumente dohľadu o menej než 5 %, nebráni prepusteniu predmetných výrobkov do voľného obehu.
   2.   Žiadosti o dokumenty dohľadu aj samotné dokumenty sú dôverné. Sú vyhradené pre príslušné orgány a žiadateľa.
   Článok 4
   1.   Členské štáty oznamujú Komisii čo najpravidelnejšie aktuálny stav. Najneskôr v posledný deň každého mesiaca sa Komisii oznamujú podrobné údaje o množstvách a hodnotách (prepočítaných na eurá), pre ktoré boli vydané dokumenty dohľadu. Informácie poskytované členskými štátmi musia byť rozčlenené podľa výrobku, kódu TARIC a krajiny.
   2.   Členské štáty oznamujú akékoľvek odchýlky alebo prípady podvodu, ktoré odhalia, a v náležitých prípadoch dôvod, na základe ktorého odmietli udeliť dokument dohľadu.
   Článok 5
   Všetky oznámenia, ktoré sa majú vydať podľa tohto nariadenia, sa predkladajú Európskej komisii elektronickou poštou prostredníctvom integrovanej siete vytvorenej na tento účel, pokiaľ z naliehavých technických dôvodov nebude dočasne nevyhnutné využiť iný spôsob komunikácie.
   Článok 6
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto nariadenie sa uplatňuje odo dňa nasledujúceho po jeho uverejnení v Úradnom vestníku Európskej únie až do 15. mája 2020.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. apríla 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 83, 27.3.2015, s. 16.
   
      (2)  Ú. v. EÚ L 123, 19.5.2015, s. 33.
   
      (3)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
   
      PRÍLOHA I
      
         Zoznam výrobkov podliehajúcich predchádzajúcemu dohľadu Únie
      
      
                   
               
               
                  7601
               
            
                   
               
               
                  7604
               
            
                   
               
               
                  7605
               
            
                   
               
               
                  7606
               
            
                   
               
               
                  7607
               
            
                   
               
               
                  7608
               
            
                   
               
               
                  7609
               
            
                   
               
               
                  7616.99
               
            
   
      PRÍLOHA II
      
         
            СПИСЪК НА КОМПЕТЕНТНИТЕ НАЦИОНАЛНИ ОРГАНИ
         
      
      
         
            LISTA DE LAS AUTORIDADES NACIONALES COMPETENTES
         
      
      
         
            SEZNAM PŘÍSLUŠNÝCH VNITROSTÁTNÍCH ORGÁNŮ
         
      
      
         
            LISTE OVER KOMPETENTE NATIONALE MYNDIGHEDER
         
      
      
         
            LISTE DER ZUSTÄNDIGEN BEHÖRDEN DER MITGLIEDSTAATEN
         
      
      
         
            PÄDEVATE RIIKLIKE ASUTUSTE NIMEKIRI
         
      
      
         
            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
         
      
      
         
            LIST OF THE COMPETENT NATIONAL AUTHORITIES
         
      
      
         
            LISTE DES AUTORITÉS NATIONALES COMPÉTENTES
         
      
      
         
            POPIS NADLEŽNIH NACIONALNIH TIJELA
         
      
      
         
            ELENCO DELLE COMPETENTI AUTORITÀ NAZIONALI
         
      
      
         
            VALSTU KOMPETENTO IESTĀŽU SARAKSTS
         
      
      
         
            ATSAKINGŲ NACIONALINIŲ INSTITUCIJŲ SĄRAŠAS
         
      
      
         
            AZ ILLETÉKES NEMZETI HATÓSÁGOK LISTÁJA
         
      
      
         
            LISTA TAL-AWTORITAJIET NAZZJONALI KOMPETENTI
         
      
      
         
            LIJST VAN BEVOEGDE NATIONALE INSTANTIES
         
      
      
         
            WYKAZ WŁAŚCIWYCH ORGANÓW KRAJOWYCH
         
      
      
         
            LISTA DAS AUTORIDADES NACIONAIS COMPETENTES
         
      
      
         
            LISTA AUTORITĂȚILOR NAȚIONALE COMPETENTE
         
      
      
         
            ZOZNAM PRÍSLUŠNÝCH ŠTÁTNYCH ORGÁNOV
         
      
      
         
            SEZNAM PRISTOJNIH NACIONALNIH ORGANOV
         
      
      
         
            LUETTELO TOIMIVALTAISISTA KANSALLISISTA VIRANOMAISISTA
         
      
      
         
            FÖRTECKNING ÖVER BEHÖRIGA NATIONELLA MYNDIGHETER
         
      
      
         BELGIQUE/BELGIË
      
      
                  Service public fédéral de l'économie, des PME, des classes moyennes et de l'énergie
               
            
                  Direction générale du potentiel économique
               
            
                  Service des licences
               
            
                  rue du Progrès 50
               
            
                  B-1210 Bruxelles
               
            
                  Fax (32-2) 277 50 63
               
            
                  Federale Overheidsdienst Economie, KMO,
               
            
                  Middenstand & Energie
               
            
                  Algemene Directie Economisch Potentieel
               
            
                  Dienst Vergunningen
               
            
                  Vooruitgangstraat 50
               
            
                  B-1210 Brussel
               
            
                  Fax (32-2) 277 50 63
               
            
         БЪЛГАРИЯ
      
      
                  Министерство на икономиката
               
            
                  дирекция „Регистриране, лицензиране и контрол“
               
            
                  ул. „Славянска“ № 8
               
            
                  1052 София
               
            
                  Факс: (359-2) 981 50 41
               
            
         ČESKÁ REPUBLIKA
      
      
                  Ministerstvo průmyslu a obchodu
               
            
                  Licenční správa
               
            
                  Na Františku 32
               
            
                  CZ-110 15 Praha 1
               
            
                  Fax (420) 224 21 21 33
               
            
         DANMARK
      
      
                  Danish Business Authority
               
            
                  Ministry of Industry, Business and Financial Affairs
               
            
                  Langelinie Allé 17
               
            
                  DK-2100 Copenhagen O
               
            
                  Phone. +45 3529 1574
               
            
                  E-mail: dogjro@erst.dk
               
            
         DEUTSCHLAND
      
      
                  Bundesamt für Wirtschaft und Ausfuhrkontrolle, (BAFA)
               
            
                  Frankfurter Straße 29—35
               
            
                  D-65760 Eschborn 1
               
            
                  Fax (49) 6196 90 88 00
               
            
                  E-mail: einfuhr@bafa.bund.de
               
            
         EESTI
      
      
                  Majandus- ja Kommunikatsiooniministeerium
               
            
                  Harju 11
               
            
                  EE-15072 Tallinn
               
            
                  Faks: +372 631 3660
               
            
         IRELAND
      
      
                  Department of Jobs, Enterprise and Innovation
               
            
                  Import/Export Licensing Unit
               
            
                  23 Kildare Street
               
            
                  IE- Dublin 2
               
            
                  Fax: + 353-1-631 25 62
               
            
         ΕΛΛΑΔΑ
      
      
                  Υπουργείο Οικονομίας και Ανάπτυξης
               
            
                  Γενική Διεύθυνση Διεθνούς Οικονομικής και Εμπορικής Πολιτικής
               
            
                  Δ/νση Συντονισμού Εμπορίου και Εμπορικών Καθεστώτων
               
            
                  Τμήμα Β': Ειδικών Καθεστώτων Εισαγωγών
               
            
                  Οδός Κορνάρου 1
               
            
                  GR 105 63 Αθήνα
               
            
                  Τηλ..: +30 210 3286041-43
               
            
                  Φαξ: +30 210 3286094
               
            
                  E-mail: e3a@mnec.gr
               
            
         ESPAÑA
      
      
                  Ministerio de Economía y Competitividad
               
            
                  Secretaría de Estado de Comercio
               
            
                  Subdirección General de Política Comercial de la Unión Europea y Comercio Internacional de Productos Industriales
               
            
                  Paseo de la Castellana 162, 28046 Madrid
               
            
                  (+ 34) 91 349 36 70
               
            
                  vigilanciasiderurgica@comercio.mineco.es
               
            
         FRANCE
      
      
                  Ministère de l'économie, de l'industrie et du numérique
               
            
                  Direction générale des entreprises
               
            
                  Bureau des matériaux
               
            
                  67, rue Barbès
               
            
                  BP 80001
               
            
                  94201 Ivry-sur-Seine Cedex
               
            
                  Tél +33.1.79.84.33.52
               
            
                  surveillance-acier.dge@finances.gouv.fr
               
            
         REPUBLIKA HRVATSKA
      
      
                  Ministarstvo financija
               
            
                  Carinska uprava
               
            
                  Alexandera von Humboldta 4a
               
            
                  10000 Zagreb
               
            
                  Tel. (385) 1 6211321
               
            
                  Fax (385) 1 6211014
               
            
         ITALIA
      
      
                  Ministero dello Sviluppo Economico
               
            
                  Direzione Generale per la Politica Commerciale
               
            
                  DIV. III
               
            
                  Viale America, 341
               
            
                  I-00144 Roma
               
            
                  Fax (39) 06 59 93 26 36
               
            
                  E-mail: dgpci.div3@mise.gov.it
               
            
         ΚΥΠΡΟΣ
      
      
                  Υπουργείο Ενέργειας, Εμπορίου, Βιομηχανίας και Τουρισμού
               
            
                  Υπηρεσία Εμπορίου
               
            
                  Κλάδος Έκδοσης Αδειών Εισαγωγής/Εξαγωγής
               
            
                  Οδός Ανδρέα Αραούζου Αρ. 6
               
            
                  CY-1421 Λευκωσία
               
            
                  Φαξ (357) 22 37 54 43, (357) 22 37 51 20
               
            
                  pevgeniou@mcit.gov.cy
               
            
         LATVIJA
      
      
                  Latvijas Republikas Ārlietu ministrija
               
            
                  K. Valdemāra iela 3
               
            
                  LV-1395 Rīga
               
            
                  Fakss: +371-67 828 121
               
            
                  licencesana@mfa.gov.lv
               
            
         LIETUVA
      
      
                  Lietuvos Respublikos ūkio ministerija
               
            
                  Investicijų ir eksporto departamentas
               
            
                  Gedimino pr. 38/2
               
            
                  LT-01104 Vilnius
               
            
                  Faks. +370 706 64 762
               
            
                  vienaslangelis@ukmin.lt
               
            
         LUXEMBOURG
      
      
                  Ministère de l'économie et du commerce extérieur
               
            
                  Office des licences
               
            
                  BP 113
               
            
                  L-2011 Luxembourg
               
            
                  Fax (352) 46 61 38
               
            
         MAGYARORSZÁG
      
      
                  Magyar Kereskedelmi Engedélyezési Hivatal
               
            
                  Németvölgyi út 37-39.
               
            
                  HU-1124 Budapest
               
            
                  Fax +36-1 4585 828
               
            
                  E-mail: keo@mkeh.gov.hu
               
            
         MALTA
      
      
                  Commerce Department
               
            
                  Trade Services Directorate
               
            
                  Lascaris Bastions
               
            
                  Daħlet Ġnien is-Sultan
               
            
                  Valletta
               
            
                  VLT 1933
               
            
         NEDERLAND
      
      
                  Belastingdienst/Douane Groningen
               
            
                  Centrale Dienst voor In- en Uitvoer (CDIU)
               
            
                  Postadres: Postbus 3070, 6401 DN Heerlen
               
            
                  Bezoekadres: Kempkensberg 12, Groningen
               
            
                  Telefoonnummer: 088 – 1512122
               
            
         ÖSTERREICH
      
      
                  Bundesministerium für Wissenschaft, Forschung und Wirtschaft
               
            
                  Abteilung C2/9 – Außenwirtschaftskontrolle
               
            
                  A- 1011 Wien, Stubenring 1
               
            
                  POST.C29@bmwfw.gv.at
               
            
                  Fax: 01/71100/8048366
               
            
         POLSKA
      
      
                  Ministerstwo Rozwoju
               
            
                  Plac Trzech Krzyży 3/5
               
            
                  00-507 Warszawa
               
            
                  Polska
               
            
                  Fax (48-22) 693 40 21/693 40 22
               
            
         PORTUGAL
      
      
                  Ministério das Finanças
               
            
                  Autoridade Tributária e Aduaneira
               
            
                  Rua da Alfândega, n.o 5, r/c
               
            
                  P-1149-006 Lisboa
               
            
                  Tel: (+ 351)218813843
               
            
                  Fax(+ 351) 218813986
               
            
                  dsl@at.gov.pt
               
            
         ROMÂNIA
      
      
                  Ministerul pentru Mediul de Afaceri, Comerț și Antreprenoriat
               
            
                  Direcția Politici Comerciale și Afaceri Europene
               
            
                  Calea Victoriei nr. 152, sector 1
               
            
                  București cod 010096
               
            
                  Tel. +40 21 40 10 552
               
            
                  Fax +40 21 40 10 594
               
            
                  E-mail: cristi.diaconeasa@dce.gov.ro
               
            
                  paul.onucu@dce.gov.ro
               
            
         SLOVENIJA
      
      
                  Ministrstvo za finance
               
            
                  Finančna uprava Republike Slovenije
               
            
                  Finančni urad Kranj
               
            
                  Oddelek za TARIC
               
            
                  Spodnji Plavž 6c
               
            
                  SI-4270 Jesenice
               
            
                  Tel: +386 4 202 75 83
               
            
                  Fax: +386 4 202 49 69
               
            
                  E-mail: taric.fu@gov.si
               
            
         SLOVENSKO
      
      
                  Ministerstvo hospodárstva
               
            
                  Mierová 19
               
            
                  827 15 Bratislava 212
               
            
                  Slovenská republika
               
            
                  Fax (421-2) 43 42 39 15
               
            
         SUOMI/FINLAND
      
      
                  Tulli
               
            
                  PL 512
               
            
                  FI-00101 Helsinki
               
            
                  Sähköposti: ennakkotarkkailu@tulli.fi
               
            
                  Tullen
               
            
                  PB 512
               
            
                  FI-00101 Helsingfors
               
            
                  E-mail: ennokkotarkkailu@tulli.fi
               
            
         SVERIGE
      
      
                  Kommerskollegium
               
            
                  Box 6803
               
            
                  S-113 86 Stockholm
               
            
                  Fax (46-8) 30 67 59
               
            
                  registrator@kommers.se
               
            
         UNITED KINGDOM
      
      
                  Department for International Trade
               
            
                  Import Licensing Branch
               
            
                  enquiries.ilb@trade.gsi.gov.uk